Tettban-d teḥkayt amzun akken teḍra acku llan kra n yiferdisen i yettkelixen ameɣri. Gar yiferdisen-agi yella uwadem, (iwudam s yismawen-nsen d lewṣayef-nsen d wayen akk ixedmen di teḥkayt). Yella wadeg (abeɛda llan imukan anda ḍerrunt tigawin n teḥkayt ttaken anzi ɣer wid yessen umeɣri). Yella wakud (abeɛda ma tallit ideg teḍra teḥkayt tesmektay-d tin yessen yakkan umeɣri; ama yedder-it s timad-is, neɣ yessen-it kan). Akken llan diɣen idiwenniyen gar iwudam (id-yesmektayen ameslay yettilin gar yimdanen di tudert n tidet).